Kõlvart: Kalamaja on popp, koolikohti on juurde vaja
Tallinna abilinnapea Mihhail Kõlvart ütles, et koolivõrk peab reageerima muutustele, mis toimuvad rahvastikus ning ka linnasisesele migratsioonile. "20 aastat tagasi ei teadnud keegi, et Kalamaja saab nii populaarseks. Nüüd aga on vaja luua uusi õppekohti. GAG on väärt, et laieneda ja areneda, soovime kasutada potentsiaali ja ressurssi," sõnas Kõlvart. "Kui hakkame kokku panema kooli kokku erinevatest koolidest, siis lammutame iga kooli süsteemi. Praegune lahendus on õige nii filosoofiliselt kui ka praktiliselt".
Haridusemeti juht Andres Pajula: "Hetkel pole algklasside õpilaste õpikeskkond kaasaegne, lapsed peaksid aga õppima kõige kaasaegsemates tingimistes. Vana-Kalamaja hoone maksumus on üle 6,3 miljoni koos käibemaksuga. 12. detsembril sõlmiti ehitusjärelevalve leping, algas kohe projekteerimine. 26.01 oli ehitusloa taotlus linnaplaneerimisametisse esitatud, 6.02 oli ümberehitusluba olemas. Hoone laienemise ja ümberehitusluba väljastati 3.03. Kõik load on olemas," selgitas Pajula.
"Kõik hooned on siiani renoveeritud 8-9 kuuga, GAG-i hoone pole erand," lisas Pajula.
Küsimusele, kas uus kool võiks Westholmi gümnaasiumilt ja Kalamaja põhikoolilt ära võtta, vastas Kõlvart, et see eeldaks täiesti erinevate koolikultuuride kokkusulamist. "Ka Westholmi gümnaasimil on pigem vaja laieneda".
Agur tunnistas, et tal on piinlik meediasõja, kuid GAG-i ajalugu on pikk ja väärikas ning muutustega ei kao kooli vaimsus. "Seda ei kanna edasi seinad, vaid inimesed, kes väärtusi kannavad. Hetkel on meie koolis veidi alla 1200 õpilase ja selline arv õpilasi jääbki. 720 õpilast hakkab Vana-Kalamajas õppima. Soovitan lõpetada vastasseisu ja hoida oma kooli lippu kõrgel".